2018. gada 3. aprīlī Noteikumi Nr. 195

Rīgā (prot. Nr. 18 8. §)

**Grozījumi Ministru kabineta 2015. gada 14. jūlija noteikumos Nr. 397 "Izglītības iestāžu un citu Izglītības likumā noteikto institūciju   
reģistrācijas kārtība"**

Izdoti saskaņā ar

Izglītības likuma

14. panta 8. punktu un

24. panta trešo daļu

Izdarīt Ministru kabineta 2015. gada 14. jūlija noteikumos Nr. 397 "Izglītības iestāžu un citu Izglītības likumā noteikto institūciju reģistrācijas kārtība" (Latvijas Vēstnesis, 2015, 139. nr.) šādus grozījumus:

1. Papildināt norādi, uz kāda likuma pamata noteikumi izdoti, aiz skaitļa un vārda "8. punktu" ar vārdiem un skaitli "un 24. panta trešo daļu".

2. Papildināt noteikumus ar 1.3. apakšpunktu šādā redakcijā:

"1.3. koledžas darbības uzsākšanas kritērijus."

3. Papildināt noteikumus ar 9.1punktu šādā redakcijā:

"9.1 Iesniegumam par koledžas reģistrāciju pievieno dokumentus, kas apliecina koledžas atbilstību šādiem koledžas darbības uzsākšanas kritērijiem:

9.11. koledža īstenos vismaz divas studiju programmas, un to īstenošanā iesaistīsies vismaz 12 personas ar doktora grādu vai ar augstāko izglītību bez doktora grāda, ja tām atbilstoši Augstskolu likumam ir pasniedzamajam priekšmetam atbilstošs praktiskā darba stāžs nozares studiju virziena specialitātēs, kurās tiks īstenotas studiju programmas;

9.12. koledžas dibinātāja īpašumā, valdījumā vai lietošanā ir telpas kvalitatīvai studiju programmu īstenošanai uz vismaz astoņiem gadiem;

9.13. koledžas telpu plānojums nodrošinās, ka studiju programmu īstenošanā vienlaikus notiekoša mācību procesa laikā telpu platība būs ne mazāka par 7 m2 uz vienu studējošo, ieskaitot akadēmiskā personāla individuālajam darbam paredzētās telpas;

9.14. koledža spēj nodrošināt saistības pret tās studiju programmās studējošajiem vismaz 711 435 *euro* apmērā, un to apliecina bankas vai apdrošināšanas sabiedrības izsniegta garantija;

9.15. koledžai nošķirtās kustamās un nekustamās mantas vērtība ir ne mazāka par 2 845 743 *euro*, un to apliecina sertificēta vērtētāja vērtējums, šī manta nav ieķīlāta vai citādi apgrūtināta ar lietu tiesībām, tai nav uzlikts aizliegums;

9.16. nevienam no koledžas dibinātājiem nav nodokļu vai valsts sociālās apdrošināšanas obligāto iemaksu parādu, neviens no koledžas dibinātājiem nav pasludināts par maksātnespējīgu, neatrodas likvidācijas procesā, neviena dibinātāja saimnieciskā darbība nav apturēta vai pārtraukta, nedz arī uzsākta tiesvedība par kāda dibinātāja darbības izbeigšanu, maksātnespēju vai bankrotu;

9.17. koledžas telpas, kurās tiks īstenotas studiju programmas, ir apdrošinātas uz laiku, ne mazāku par gadu;

9.18. koledžas materiāltehniskais nodrošinājums atbildīs studiju programmu īstenošanas nosacījumiem un sanitāri higiēniskajām prasībām, koledžai ir datoraprīkojums, kas nodrošinās studējošo vajadzības;

9.19. koledžā ir bibliotēka, kurā pieejama plānoto studiju programmu apguvei nepieciešamā literatūra un informatīvie izdevumi, un tajā ir nodrošināta pieeja Latvijas un starptautiskajiem elektroniskajiem literatūras un periodikas krājumiem, kas nepieciešami patstāvīgajam, zinātniskajam un pētniecības darbam;

9.110. koledžas (izņemot Iekšlietu ministrijas sistēmā esošu koledžu) direktoram, ar kuru noslēgts darba līgums, ir vismaz maģistra grāds vai tam pielīdzināts grāds, vismaz piecu gadu pedagoģiskā darba pieredze, akadēmiskā darba pieredze vai darba pieredze saistītā nozarē un vismaz piecu gadu pieredze vadošā amatā;

9.111. docentiem, lektoriem un asistentiem, ar kuriem noslēgts darba līgums, ir attiecīgajam amatam Augstskolu likumā noteiktā augstākā izglītība vai praktiskā darba stāžs."

4. Papildināt 13. punktu aiz skaitļa "9." ar skaitli "9.1".

5. Papildināt noteikumus ar 24.1punktu šādā redakcijā:

"24.1 Papildus šo noteikumu 24. punktā minētajiem gadījumiem amatpersona var pieņemt lēmumu par koledžas svītrošanu no reģistra, ja:

24.11. gada laikā pēc koledžas reģistrēšanas nav saņemta licence studiju programmas īstenošanai;

24.12. gada laikā pēc licences saņemšanas nav uzsākta paredzēto studiju programmu īstenošana;

24.13. ārkārtas akreditācijas rezultātā ir pieņemts lēmums par atteikumu akreditēt koledžu."

Ministru prezidents Māris Kučinskis

Izglītības un zinātnes ministrs Kārlis Šadurskis